****

**REPUBLIKA HRVATSKA**

**ISTARSKA ŽUPANIJA**

**GRAD POREČ-PARENZO**

**CITTÀ DI POREČ-PARENZO**

**Gradonačelnik**

**KLASA: 320-02/22-01/49**

**URBROJ: 2163-6-09/01-24-10**

**Poreč-Parenzo, 15. listopada 2024.**

Na temelju članka 31. Zakona o poljoprivrednom zemljištu („Narodne novine” broj 20/18, 115/18, 98/19 i 57/22) i članka 53. Statuta Grada Poreča-Parenzo („Službeni glasnik Grada Poreča-Parenzo”, broj 2/13, 10/18, 2/21 i 12/24), na prijedlog Upravnog odjela za gospodarstvo i EU fondove (KLASA: 320-02/22-01/48, URBROJ: 2163-6-19/01-23-7, od 14. listopada 2024. godine), gradonačelnik Grada Poreča-Parenzo donio je sljedeći

**ZAKLJUČAK**

1. Utvrđuje se prijedlog Odluke o izmjeni Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Grada Poreča-Parenzo (u daljnjem tekstu: Odluka), na prijedlog Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Poreča-Parenzo te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.
2. Na sjednici Gradskog vijeća sva potrebna tumačenja uz prijedlog Odluke iz točke 1. ovog Zaključka dat će Morena Mičetić – pročelnica Upravnog odjela za gospodarstvo i EU fondove.

**GRADONAČELNIK**

**Loris Peršurić**

Prilozi:

* Prijedlog Odluke o izmjeni Odluke

**DOSTAVITI**:

1. Gradsko vijeće, ovdje,
2. Upravni odjel za gospodarstvo i EU fondove, ovdje,
3. Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Poreča-Parenzo, ovdje,
4. Pismohrana, ovdje.

****

**REPUBLIKA HRVATSKA**

**ISTARSKA ŽUPANIJA**

**GRAD POREČ-PARENZO**

**CITTÀ DI POREČ-PARENZO**

**Gradsko vijeće**

KLASA:

URBROJ:

Poreč-Parenzo, \_\_\_\_\_ 2024. godine

Na temelju članka 31. Zakona o poljoprivrednom zemljištu („Narodne novine” broj 20/18, 115/18, 98/19 i 57/22), Odluke Gradskog vijeća Grada Poreča-Parenzo o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Poreča-Parenzo („Službeni glasnik Grada Poreča-Parenzo”, broj 4/22), provedenog javnog natječaja za zakup poljoprivrednog zemljišta u vlasništvu Republike Hrvatske na području Grada Poreča-Parenzo, KLASA: 011-01/22-01, URBROJ: 2163-6-07/01-22-4 od 21. srpnja 2022. godine, članka 41. Statuta Grada Poreča-Parenzo („Službeni glasnik Grada Poreča-Parenzo”, broj 2/13, 10/18, 2/21 i 12/24), a na prijedlog Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Poreča-Parenzo, Gradsko vijeće Grada Poreča-Parenzo na sjednici održanoj \_\_\_\_\_\_\_\_\_\_\_\_\_\_\_ 2024. godine donosi

**ODLUKU**

**o izmjeni Odluke o izboru najpovoljnije ponude za zakup** **poljoprivrednog zemljišta u vlasništvu Republike Hrvatske na području Grada Poreča-Parenzo**

**Članak 1.**

Ovom Odlukom, a temeljem prijedloga Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Poreča-Parenzo, mijenja se Odluka o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Grada Poreča-Parenzo KLASA: 024-01/23-02/98, URBROJ: 2163-6-07/01-23-3 od 14. prosinca 2023. godine („Službeni glasnik Grada Poreča-Parenzo”, broj 19/23).

**Članak 2.**

Radi uočenih tiskarskih greški u tijeku postupka potpisa ugovora o zakupu poljoprivrednog zemljišta, u Tablici 1. *Najpovoljnije ponude za zakup poljoprivrednog zemljišta u vlasništvu Republike Hrvatske* mijenjaju se podatci za redne brojeve 106. i 125. te ista sada glasi kako slijedi:

Tablica 1. Najpovoljnije ponude za zakup poljoprivrednog zemljišta u vlasništvu Republike Hrvatske

|  |  |  |  |  |  |  |  |
| --- | --- | --- | --- | --- | --- | --- | --- |
| **R.br.** | **NAZIV KATASTARSKE OPĆINE** | **PTC. Br.** | **PONUĐENA CIJENA (kn)** | **PONUĐENA CIJENA (EUR)** | **POVRŠINA (ha)** | **NAJPOVOLJNIJI PONUDITELJ** | **KRITERIJ ODABIRA** |
| 106. | ŽBANDAJ | **150** | 1450,00 | 192,45 | 2,1006 | **AGRI D.O.O, ANKE BUTORAC 2, POREČ, OIB: 48488600842** | 5. FIZIČKE ILI PRAVNE OSOBE S PODRUČJA JLS |
| 125. | FUŠKULIN | **175** | 580,00 | 76,98 | 0,5575 | **NEVIO MILOTIĆ, ĆIRILOMETODSKE DRUŽBE 1, PULA, OIB: 74764460941** | 5. FIZIČKE ILI PRAVNE OSOBE S PODRUČJA JLS |

**Članak 3.**

Sve ostale odredbe Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Grada Poreča-Parenzo ostaju nepromijenjene.

**Članak 4.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI:**

1. Gradonačelnik, ovdje,
2. Upravni odjel za gospodarstvo i EU fondove, ovdje,
3. Pismohrana, ovdje.

**Obrazloženje**

1. **Pravna osnova:**

Pravna osnova za donošenje predložene Odluke sadržana je u članku 31. Zakona o poljoprivrednom zemljištu („Narodne novine“, broj 20/18, 115/18, 98/19, 57/22) (u daljnjem tekstu: Zakon o poljoprivrednom zemljištu) i članku 41. Statuta Grada Poreča-Parenzo („Službeni glasnik Grada Poreča-Parenzo“, broj 2/13, 10/18 i 2/21).

Na temelju članka 31. Zakona o poljoprivrednom zemljištu, Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Poreča-Parenzo (u daljnjem tekstu: Povjerenstvo) predlaže Gradskom vijeću Grada Poreča-Parenzo donošenje Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Grada Poreča-Parenzo.

Člankom 41. Statuta Grada Poreča-Parenzo propisano je da Gradsko vijeće donosi Odluke i druge opće akte kojima se uređuju pitanja iz samoupravnog djelokruga Grada.

1. **Ocjena stanja:**

Gradsko vijeće Grada Poreča-Parenzo je na sjednici održanoj 14. prosinca 2023. godine donijelo Odluku o izboru najpovoljnije ponude za zakup poljoprivrednog zemljišta u vlasništvo Republike Hrvatske na području Grada Poreča-Parenzo za koju je dobiveno pozitivno mišljenje Istarske županije, KLASA: 320-02/24-02/01, URBROJ: 2163-03/35-24-02 od 17. siječnja 2024. godine i suglasnost Ministarstva poljoprivrede, KLASA:320-02/23-02/57, URBROJ: 525-06/174-24-15 od 23.4.2024. godine, kojom se Zakupniku kao ponuditelju s najpovoljnijom ponudom dodjeljuju u zakup proizvodno-tehnološke cjeline navedene u Tablici. Županijsko državno odvjetništvo u Puli-Pola je prilikom pregleda nacrta ugovora o zakupu s pojedinim ponuditeljem, a u svrhu izdavanja pozitivnog mišljenja o pravnoj valjanosti ugovora, uočilo da je za izdavanje, radi uočenih tiskarskih greški, potrebno izmijeniti Odluku o izboru najpovoljnije ponude kako je predloženo.

1. **Osnovna pitanja koja se utvrđuju Odlukom:**

Odlukom se mijenjaju podatci u Tablici 1. Najpovoljnije ponude za zakup poljoprivrednog zemljišta u vlasništvu Republike Hrvatske za dva zakupnika na način da se za zakupnika pod rednim brojem 106. mijenja iznos ponuđene cijene, dok se za zakupnika pod rednim brojem 125. mijenja odabir PTC-a. Izmjene su u skladu s dostavljenom natječajnom dokumentacijom i dostavljenim ponudama ponuditelja.

1. **Cilj donošenja Odluke:**

Cilj donošenja Odluke je izmjena podataka pod rednim brojem 106. i 125. u Tablici 1. Najpovoljnije ponude za zakup poljoprivrednog zemljišta u vlasništvu Republike Hrvatske, kako bi se s najpovoljnijim ponuditeljima mogao potpisati Ugovor o zakupu poljoprivrednog zemljišta u vlasništvu Republike Hrvatske na području Grada Poreča-Parenzo na rok od 5 i 25 godina. Na temelju sklopljenih Ugovora o zakupu poljoprivrednog zemljišta i uvođenjem u posjed, omogućit će se održavanje i korištenje poljoprivrednog zemljišta kao dobro od državnog interesa, pogodnim za poljoprivrednu proizvodnju te razvoj i unapređenje poljoprivredne proizvodnje na području Grada Poreča-Parenzo.

1. **Sredstva potrebna za ostvarenje Odluke:**

Za ostvarenje predložene Odluke nisu potrebna dodatna sredstva iz Proračuna.